CELEX: 62012TN0274
Language: hu
Date: 2012-06-15 00:00:00
Title: T-274/12. sz. ügy: 2012. június 15-én benyújtott kereset — Alfastar Benelux kontra Tanács

11.8.2012   
            
            
               HU
            
            
               Az Európai Unió Hivatalos Lapja
            
            
               C 243/31
            
         2012. június 15-én benyújtott kereset — Alfastar Benelux kontra Tanács
   (T-274/12. sz. ügy)
   2012/C 243/55
   Az eljárás nyelve: angol
   
      Felek
   
   
      Felperes: Alfastar Benelux (Ixelles, Belgium) (képviselők: N. Keramidas és N. Korogiannakis ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy az alperes nem teljesítette az EUMSZ 266. cikkből eredő kötelezettségét, mivel annak ellenére, hogy hivatalosan felszólították erre, nem tett intézkedéseket annak érdekében, hogy megfeleljen az Európai Unió Törvényszéke T-57/09. sz., Alfastar Benelux kontra Tanács ügyben 2011. október 20-án hozott ítéletének, és nem határozta meg erre vonatkozó álláspontját az előírt határidőben;
            
         
               —
            
            
               kötelezze az alperest arra, hogy tegyen meg minden szükséges intézkedést annak érdekében, hogy megfeleljen az Európai Unió Törvényszéke T-57/09. sz., Alfastar Benelux kontra Tanács ügyben 2011. október 20-án hozott ítéletének, és nem határozza meg erre vonatkozó álláspontját;
            
         
               —
            
            
               az EUMSZ 340. cikk alapján kötelezze az alperest a felperes kárának megtérítésére 20 000 euró összegben;
            
         
               —
            
            
               az alperest kötelezze a jelen keresettel kapcsolatban felmerült jogi és egyéb költségek és kiadások viselésére abban az esetben is, ha a keresetet elutasítja.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik, amelyet arra alapít, hogy az alperes nem teljesítette az EUMSZ 266. cikkből eredő kötelezettségét, mivel annak ellenére, hogy hivatalosan felszólították erre, nem tett intézkedéseket annak érdekében, hogy megfeleljen az Európai Unió Törvényszéke T-57/09. sz., Alfastar Benelux kontra Tanács ügyben 2011. október 20-án hozott ítéletének, és nem határozta meg erre vonatkozó álláspontját az előírt határidőben.